L’Ajuntament de Sagunt licita la redacció del Catàleg de Béns i Espais Protegits
08 d’abril 2025

![](/media/t5tdevsm/c1_archivo_hornoalto.jpg?width=850&height=566.9886363636364)

L’Ajuntament de Sagunt ha iniciat el procés de licitació de la redacció del Catàleg de Béns i Espais Protegits, un document que adaptarà la normativa municipal a les exigències de la llei autonòmica i que fomentarà el coneixement, la protecció i la conservació del patrimoni de la ciutat.

El consistori reprén així un projecte que havia estat paralitzat des de l’any 2008 i atén una reivindicació històrica dels diversos col·lectius ciutadans en defensa pel patrimoni. Segons la regidora de Patrimoni Cultural i Industrial, Natalia Antonino, l’elaboració del catàleg “és una necessitat per al consistori, ja que, administrativament, és una eina imprescindible per a la protecció i posada en valor del nostre patrimoni. Així mateix, segons l’edil, “és prova del compromís d’este Equip de Govern amb la gran quantitat de peces i espais amb valor patrimonial amb què conta la ciutat”.

![](/media/cgcpoaw5/c2pa_archivo_castillo.jpg?width=400&height=225) ![](/media/2fqptot0/c2pb_archivo_museoindustrial.jpg?width=400&height=225)

“El personal tècnic de l’Ajuntament ha posat tots els esforços possibles perquè el Catàleg de Béns i Espais Protegits siga una realitat”, ha remarcat l’alcalde de Sagunt, Darío Moreno. Segons ha explicat, “la licitació es presenta amb un llistat de béns potencialment catalogables elaborat pel departament de Patrimoni, per tal de facilitar els treballs posteriors”.

En total, l’Ajuntament invertirà vora 235.000 euros en el contracte de serveis d’assistència tècnica per a l’elaboració del catàleg. Una iniciativa que, entre  altres qüestions, permetrà participar activament en la inclusió de determinats béns en l’Inventari General del Patrimoni Cultural Valencià, beneficiant-se d’un règim de protecció major.

![](/media/2ukahpjc/c3pa_archivo_alqueriaaiguafresca.jpg?width=400&height=225) ![](/media/chefjxqf/c3pb_archivo_centrocivicoantiguosanatorioahm.jpg?width=400&height=267)

Els treballs, que hauran de portar-se a terme per un equip multidisciplinari integrat per professionals de l’arquitectura, l’arqueologia, la història de l’art o l’antropologia, consistiran també en la redacció de la normativa de protecció per a l’entorn de set béns amb categoria de monuments i huit considerats de zona arqueològica. La iniciativa compta amb un període d’execució de quatre anys.

Les empreses interessades a participar en el procés podran fer-ho a través [**del tràmit obert a la Plataforma de Contractació del Sector Públic**](https://contrataciondelestado.es/wps/portal/!ut/p/b0/04_Sj9CPykssy0xPLMnMz0vMAfIjU1JTC3Iy87KtUlJLEnNyUuNzMpMzSxKTgQr0w_Wj9KMyU1zLcvQjswq9jCpUDXyDLJJ8DA08grzKLUJc8wJtbfULcnMdAVTmbp4!/) fins al divendres 11 d’abril.

![](/media/2pkpvx0l/c4_archivo_teatroromano.jpg?width=850&height=478.125)

*   [](http://www.facebook.com/sharer.php?u=https://aytosagunto.es/va/actualitat/2025-04-08-l-ajuntament-de-sagunt-licita-la-redaccio-del-cataleg-de-bens-i-espais-protegits/ "Facebook")
*   [](http://twitter.com/share?url=https://aytosagunto.es/va/actualitat/2025-04-08-l-ajuntament-de-sagunt-licita-la-redaccio-del-cataleg-de-bens-i-espais-protegits/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-08-l-ajuntament-de-sagunt-licita-la-redaccio-del-cataleg-de-bens-i-espais-protegits/ "Linked In")
*   [](mailto:?body=https://aytosagunto.es/va/actualitat/2025-04-08-l-ajuntament-de-sagunt-licita-la-redaccio-del-cataleg-de-bens-i-espais-protegits/)